സൈറ്റില് തെരഞ്ഞത് മനുഷ്യനെ കൊല്ലേണ്ട വിവിധ രീതികളെക്കുറിച്ച് കഴുത്തില് എത്ര ഞരമ്ബുകളുണ്ടന്നും അവയില് ആഴത്തില് മുറിവേല്പ്പിക്കുന്ന രീതികളും പഠിച്ചെടുത്തു കഴുത്തറുത്തുകൊല്ലാന് പരിശീലനം തേടിയോ എന്നും സംശയം നിഥിന മോളെ അഭിഷേക് കൊന്നു തള്ളിയത് ആലോചിച്ചുറപ്പിച്ച് തന്നെ പാലാ: പാലാ സെന്റ് തോമസ് കോളേജിലെ വിദ്യാര്ത്ഥിനി നിഥിനാമോളെ കൊലപ്പെടുത്താന് സഹപാഠി അഭിഷേക് കൊന്നത് വ്യക്തമായ പദ്ധതിയുമായി. ഒരു മനുഷ്യനെ കൊല്ലേണ്ട വിവിധ രീതികളെക്കുറിച്ചുള്ള വിവരങ്ങള് ആഴ്ചകള്ക്കുമുമ്ബേ പ്രതി വിവിധ സൈറ്റുകളില് തിരഞ്ഞ് മനസ്സിലാക്കിയിരുന്നു. ഞരമ്ബുമുറിച്ച് മനുഷ്യരെ കൊല്ലുന്നത് സംബന്ധിച്ചാണ് കൂടുതല് വായിച്ചത്. എവിടെയുള്ള ഞരമ്ബുകള് മുറിച്ചാല് പെട്ടെന്ന് മരണം ഉറപ്പാക്കാമെന്ന് പരിശോധിച്ചു. അങ്ങനെ കഴുത്തിലെ ഞരമ്ബിനെ ലക്ഷ്യമിട്ടു. പാലാ സെന്റ് തോമസ് കോളേജ് വിദ്യാര്ത്ഥിനി നിഥിന മോളെ കഴുത്തറുത്തുകൊല്ലാന് പ്രതി അഭിഷേകിന് പരിശീലനം കിട്ടിയോ എന്ന സംശയവും പൊലീസിനുണ്ട്. ഇക്കാര്യത്തെക്കുറിച്ച് വിശദമായി അന്വേഷിക്കും. മറ്റാരുടെയും സഹായം ഉണ്ടായിട്ടില്ലെന്നാണ് അഭിഷേകിന്റെ മൊഴി. അഭിഷേകിന്റെ മൊബൈല് ഫോണ് പരിശോധിച്ച് തുടരന്വേഷണം നടത്താനാണ് അന്വേഷണ സംഘത്തിന്റെ തീരുമാനം. ഒക്ടോബര് ഒന്നിന് പരീക്ഷയെഴുതി പുറത്തിറങ്ങിയ നിഥിനയെ സഹപാഠിയായ അഭിഷേക് പേപ്പര് കട്ടര് കൊണ്ട് കഴുത്തറുത്തുകൊല്ലുകയായിരുന്നു. രണ്ട് വര്ഷമായി പ്രണയത്തിലായിരുന്നെന്നും, നിഥിന പിന്മാറിയതാണ് പകയ്ക്ക് കാരണമെന്നും പ്രതി പൊലീസിനോടു പറഞ്ഞിരുന്നു. കഴുത്തില് എത്ര ഞരമ്ബുകളുണ്ടന്നും അവയില് ആഴത്തില് മുറിവേല്പ്പിക്കുന്ന രീതികളും പ്രതി സൈറ്റുകളില് പരിശോധിച്ചിരുന്നു. കഴുത്തില് മുറിവേല്പ്പിക്കുമ്ബോള് മരണം സംഭവിക്കാനെടുക്കുന്ന സമയവും തിരഞ്ഞു. കൊല നടത്തിയാല് ലഭിക്കാവുന്ന ശിക്ഷ, എടുക്കാവുന്ന കേസുകള് എന്നിവയും മനസ്സിലാക്കി. അതിന് ശേഷമാണ് സൈക്കോയെ പോലെ നിഥിനയെ അഭിഷേക് വകവരുത്തിയത്. നിഥിനാമോളെ കൊല്ലുമെന്ന് സൂചിപ്പിച്ച് പ്രതി അഭിഷേക് സുഹൃത്തിനയച്ച വാട്സാപ്പ് സന്ദേശം പൊലീസ് കണ്ടെടുത്തു. ഇതും അന്വേഷണത്തില് നിര്ണ്ണായകമാകും. നിഥിനാമോളെ കൊല്ലുമെന്നും അങ്ങനെ ചെയ്താല് തൂക്കിക്കൊല്ലാന് പോകുന്നില്ലെന്നും സൂചിപ്പിക്കുന്നുണ്ട്. സൈറ്റില് നിന്നും മറ്റും കിട്ടിയ അറിവുകളുടെ അടിസ്ഥാനത്തിലായിരുന്നു ഈ വെളിപ്പെടുത്തലുകള്. പൈട്ടന്നുണ്ടായ വികാരത്തില് ചെയ്തതാെണന്നും സ്വന്തം കൈമുറിച്ച് പെണ്കുട്ടിയെ പേടിപ്പിക്കാന് കത്തി കരുതിയതാണെന്നുമുള്ള പ്രതിയുടെ വാദവും ബോധപൂര്വ്വമാണ്. കുറച്ചു ശിക്ഷ കിട്ടാനുള്ള തന്ത്രം. കൊല്ലാനുപയോഗിച്ച പേപ്പര് കട്ടറില് പ്രതി മാറ്റങ്ങള് വരുത്തിയതും വേഗത്തില് കൊല ഉറപ്പിക്കാനായിരുന്നു. മൂര്ച്ചയേറിയ ബ്ലേഡ് കൂത്താട്ടുകുളത്തെ ഒരു കടയില്നിന്ന് ഏതാനും ദിവസം മുമ്ബ് വാങ്ങി സജ്ജമാക്കി. കൊലപാതകം വിവരിച്ചപ്പോള് അഭിഷേകിന് ഭാവമാറ്റങ്ങളൊന്നുമുണ്ടായില്ല. പാലാ സെയ്ന്റ് തോമസ് കോളേജ് ക്യാമ്ബസില് സഹപാഠി നിഥിനാമോളെ കൊലപ്പെടുത്തിയ സ്ഥലത്ത് തെളിവെടുപ്പിന് എത്തിച്ചപ്പോള് പ്രതി അഭിഷേക്, സാധാരണ കോളേജ് വിദ്യാര്ത്ഥിയെന്നപോലെയാണ് പെരുമാറിയത്. ആദ്യം പരീക്ഷകഴിഞ്ഞ് പുറത്തിറങ്ങിയ അഭിഷേക് കോളേജിന്റെ മരത്തണലിലെ ബെഞ്ചിലാണ് നിഥിനാമോളെ കാത്തിരുന്നത്. തെളിവെടുപ്പിനെത്തിച്ചപ്പോള് അന്ന് കാത്തിരുന്ന ബെഞ്ചിലിരുന്നു. പിന്നീട് പെണ്കുട്ടി എത്തിയപ്പോള് ഒപ്പം നടന്നതും പിന്നെ തര്ക്കമുണ്ടായതും പെണ്കുട്ടിയുടെ കഴുത്തില് പിടിച്ചതും കഴുത്തില് കട്ടര് ഉപയോഗിച്ച് മുറിച്ചതും വിവരിച്ചു. പൊലീസിന്റെ ചോദ്യങ്ങള്ക്ക് വ്യക്തമായി മറുപടി നല്കി. നിഥിനയെ കീഴ്പ്പെടുത്തിയത് ഒരു പൊലീസ് ഉദ്യോഗസ്ഥന്റെ കഴുത്തില്പ്പിടിച്ച് അനുകരിച്ച് കാണിച്ചു. കൊലപാതകം നടത്തിയപ്പോള് പ്രതിയുടെ കൈ മുറിഞ്ഞിരുന്നു. നിഥിനയുടെ മൃതദേഹം കഴിഞ്ഞ ദിവസം സംസ്കരിച്ചിരുന്നു. വേദനകള് തളം കെട്ടി കിടക്കുകയാണ് നിഥിനയുടെ വീട്ടില് ഇപ്പോഴും. നിഥിന എനിക്ക് ദേവുവായിരുന്നു. എന്റെ സ്വന്തം അനിയത്തിമോള്. നിഥിനയെ അമ്മ വിളിച്ചിരുന്ന ദേവു എന്നപേരില് തന്നെയാണ് ഡോ. സുആന് സഖറിയ സ്വന്തം ഫോണില് അവളുടെ കോണ്ടാക്ട് സേവ് ചെയ്തിരിക്കുന്നത്. നിഥിനയുടെ മൃതദേഹത്തിനരികെ പൊട്ടിക്കരഞ്ഞുകൊണ്ട് അവളുടെ അമ്മ ഇരുന്നപ്പോള്, അവര്ക്ക് ധൈര്യം പകര്ന്ന് സുആനും ഒപ്പമുണ്ടായിരുന്നു. ഈ വാര്ത്ത മറുനാടന് പുറത്തു വിട്ടിരുന്നു. ഇതിന് പിന്നാലെ ഡോക്ടറും സോഷ്യല് മീഡിയയില് ചര്ച്ചാ വിഷയമാണ്. കോട്ടയം മെഡിക്കല് കോളേജിലെ അസോസിയേറ്റ് പ്രൊഫസറായ സുആന് എട്ടുവര്ഷം മുമ്ബാണ് ദേവുവിനെ പരിചയപ്പെടുന്നത്. അമ്മയുടെ രോഗവുമായി ബന്ധപ്പെട്ട ചികിത്സ മുഖേനയാണ് ബന്ധമാവുന്നത്. പിന്നെ അത് ആഴത്തിലുള്ളതായി. ഇടയ്ക്ക് ഫോണില് വിളിക്കും, വാതോരാതെ സംസാരിക്കും. സംഭവം അറിഞ്ഞപ്പോള് തകര്ന്നുപോയി. ആശുപത്രിയില് എത്തുന്നതു വരെയെങ്കിലും ജീവന് നിലനിന്നിരുന്നെങ്കില് ഏതറ്റംവരെയും ഞാന് കൊണ്ടുപോകുമായിരുന്നു. പക്ഷേ, സാധിച്ചില്ല. ദേവൂന്റെ അവസാന യാത്രയില് ഒരുചേച്ചിയുടെ സ്ഥാനത്തുനിന്ന്, അമ്മയ്ക്കൊപ്പം കുറച്ചുസമയം നില്ക്കാന് മാത്രമാണ് സാധിച്ചത്. സുആന് പറഞ്ഞു. Stories you may Like